SET ร่วง 10 จุด รับแรงขายลดเสี่ยง FTSE ลดน้ำหนักหุ้นไทย-จับตาประชุมเฟดสัปดาห์หน้า
SET ร่วง 10 จุด มาที่ 1,622.12 จุด ไร้ปัจจัยหนุน พร้อมรับแรงกดดันยอดติดเชื้อโควิด-19 ในประเทศเพิ่มขึ้นอีกครั้ง คาดนักลงทุนขายลดความเสี่ยง FTSE ลดน้ำหนักหุ้นไทย-จับตาประชุมเฟดสัปดาห์หน้าประเด็นหั่น QE หรือไม่
SET ร่วง 10 จุด มาที่ 1,622.12 จุด รับแรงกดดันยอดติดเชื้อโควิด-19 เพิ่มขึ้น ขายลดเสี่ยง FTSE ลดน้ำหนักหุ้นไทย-จับตาประชุมเฟดสัปดาห์หน้า
17 ก.ย. 2564

ผู้สื่อข่าวรายงานว่า ล่าสุด ณ เวลา 10.57 น. ดัชนีตลาดหุ้นไทยอยู่ที่ระดับ 1,622.12 จุด ลดลง 9.58 จุด หรือ 0.59% มูลค่าการซื้อขาย 3.49 หมื่นล้านบาท
ทั้งนี้บล.โกลเบล็ก คาดดัชนีในวันนี้มีโอกาสแกว่งตัวผันผวนระหว่างวัน โดยมีแรงกดดันจากจำนวนผู้ติดเชื้อโควิด-19 รายใหม่ใน ประเทศที่ปรับตัวขึ้นอีกครั้ง ประกอบกับยังขาดปัจจัยใหม่เข้าหนุนตลาด และนักลงทุนยังรอการประชุม FOMC ใน วันที่ 21-22 ก.ย. มองกรอบดัชนีในวันนี้ที่ 1,620 -1,640 จุด
ส่วน บล.กรุงศรี คาด SET แกว่งตัว 1,620 – 1,640 จุด แม้ภาวะตลาดจะได้แรงหนุนจากราคาน้ำมันดิบทรงตัวเหนือ 72 US/barrel รวมถึงความคาดหวังเศรษฐกิจฟื้นตัวตาม timeline เปิดประเทศ 4 stage ของรัฐบาล อย่างไรก็ตามควรระวังแรงขายลดความเสี่ยงจาก FTSE rebalance ลดน้ำหนักหุ้นไทยลงราว 40 – 45 ล้านดอลล่าร์ที่จะมีผลวันนี้ รวมถึงการประชุม Fed ในสัปดาห์หน้าว่าจะลดการใช้ QE ลงหรือไม่